section_heading: Međugorski fenomen
paragraph_text: Dana 11. siječnja 1982. biskup Žanić osniva dijecezansku komisiju za ispitivanje „vidioca”, koja je bila djelatna do ožujka 1984. U siječnju 1987. BK Jugoslavije osniva novu komisiju. Komisija je rezultate svoga rada predala Biskupskoj konferenciji Jugoslavije koja je na kraju zasjedanja u Zadru 10. travnja 1991. donijela izjavu kako se: „Na temelju dosadašnjeg istraživanja ne može ustvrditi da se radi o nadnaravnim ukazanjima i objavama.” Biskup Žanić bio je imenovan i predsjedateljem Komisije BKJ za Međugorje, ali je raspadom Jugoslavije, pa i BK Jugoslavije, prestalo njeno djelovanje.